# Országos Vidéki Színészeti Felügyelőség

(1900–1931): a vidéki színészet felügyeletével megbízott kormányhivatal. 1900-ban hozták létre a Belügyminisztériumban. 1907-ben a színházak felügyeleti szerve a Vallás- és Közoktatásügyi Minisztérium lett, és az Országos Vidéki Színészeti Felügyelőség mint önálló hivatal megszűnt, hatásköre átkerült a Vallás- és Közoktatásügyi Minisztérium művészeti ügyosztályához.