# Szigeti László

(?, 1923– ): énekes (tenor). Pályafutását a Honvéd Művészegyüttesben kezdte, ahol 1958-ban Mantuai hercegként (Verdi: Rigoletto) debütált. 1960–62-ben a debreceni Csokonai Színház tagja volt, 1962-ben szerződtette az Operaház. Sokoldalú énekes, széleskörű repertoárja a karakterszerepkörtől a hőstenorig terjed. F.Sz. Alfréd (Verdi: Traviata); Belmonte (Mozart: Szöktetés a szerájból); Tamino (Mozart: A varázsfuvola).