# Kárpáti Denise

(Bp., 1957. máj. 16.– ): színésznő. A SzAk-t 1981-ben végezte el, majd a Népszínházhoz került. Játszott a kecskeméti Katona József és a győri Kisfaludy Színházban. 1987–1992 között a Thália, ill. az Arizona Színház tagja volt. 1993-tól szabadfoglalkozású művésznő. Bár naivaszerepeket is alakított, de az energikus, humorral átszőtt karakterszerepek állnak hozzá közel. F.Sz. Lujza (Schiller: Ármány és szerelem); Polly, Kocsma Jenny (Brecht–Weill: Koldusopera); Kincses Éva (Gyurkó L.: Faustus doktor boldogságos pokoljárása).