# Balázs István

(Zalapáka, 1902. ápr. 4.–Bp., 1976. jan. 1.): színész. Az Országos Színészegyesület színiiskoláját 1922-ben végezte el, és vidéken kezdte pályáját. 1924-től 1929-ig csehszlovákiai társ.-ok, 1930–31-ben a nagyváradi, 1931–32-ben a kolozsvári színház tagja volt. 1935–36-ban az Erzsébetvárosi Színházban játszott. 1936-tól nem volt állandó szerződése. 1940–1944 között az OMIKE Művészakció előadásain szerepelt. 1945-től 1966-ig, nyugdíjba vonulásáig a Fővárosi Operettszínházban játszott. F.Sz. Gorilla (Fényes Sz.: Maya); Misner X (Kálmán I.: Cirkuszhercegnő); Edvin (Kálmán I.: A csárdáskirálynő); Nagyherceg (Jacobi V.: Sybill).