# Almássy Endre; Almásy

(Marosvásárhely, 1875. nov. 24.–Bp., 1929. szept. 3.): színész, színigazgató. A SzAk-t 1897-ben végezte el, s Halmay Imre társulatában lépett színpadra. 1898-ban Krecsányi Ignác, 1899-ben Kúnhegyi Miklós, majd Csóka Sándor együttesében, 1899–1901 között Óbudán és Kecskeméten, 1901–02-ben Kecskeméten, 1902–03-ban Pécsett, 1903–05 között ismét Kecskeméten, 1905-től 1907-ig ismét Pécsett, 1907-től Szegeden játszott, ahol 1909-től művezető, 1911–1920 között ig. volt. 1921-ben a Nemzeti Színház szerződtette. 1921–1923 között az Országos Színészegyesület Színészképző Iskolájában drámai gyakorlatot tanított. Az Országos Színészegyesület tanácsosaként is tevékenykedett. Hős- és jellemszerepeket játszott. F.Sz. Bánk bán (Katona J.); Kent (Schiller: Stuart Mária); Szörényi (Herczeg F.: Ocskay brigadéros); Le Bret (Rostand: Cyrano de Bergerac); Thurzó Elek (Voinovich G.: Mohács); Béla (Csathó K.: Az új rokon); Kutyfalvy (Hevesi S.–Jókai M.: Egy magyar nábob).