# Károlyi Vilmos; Hidecz

(Bp., 1901. márc. 31.–?): színész, színigazgató. Rózsahegyi Kálmán színiiskolájának növendéke volt. 1922–1924 között Szegeden játszott. 1923-ban Andor Zsigmond színházának volt tagja, majd Kaposvárra szerződött. 1924–27-ben Debrecenben volt táncoskomikus. 1927–1930 között és 1933-ban a Pécsi Nemzeti Színházban tánctanár is, közben 1930–31-ben Szegeden és 1932–33-ban Debrecenben volt szerződéssel. 1933–34-ben a Városi Színház, 1936–37-ben Iván Sándor kassai társ.-ának tagja. Szerepelt Miskolcon is, végül 1937–1940 között Erdélyi Mihály bp.-i társ.-ában szerepelt. 1944-ben színig. lett. F.Sz. Nyilas Misi (Móricz Zs.: Légy jó mindhalálig); Zwickli Tóbiás (Huszka J.: Mária főhadnagy); Johnny revürendező (Zách I.: Tabáni orgonák).