# Várnai Péter

(Bp., 1922. júl. 10–Bp., 1992. jan. 31.): zenetörténész, zenekritikus. Tanulmányait a Nemzeti Zenede zeneszerzés és karmesterképző szakán végezte. 1945–1950 között a Magyar Rádió zenei szerk.-je, 1951-ben Szegeden, 1952–1954 között a Madách Színházban karmesterként működött. 1956–1982 között a Zeneműkiadó Vállalat szerkesztője volt, zenekritikái rendszeresen jelentek meg a Magyar Nemzetben, a Magyar Hírlapban és a Muzsikában. Könyvei: Székely Mihály (1967); Rösler Endre (1969); Oratóriumok könyve (1972); Ferencsik János (1972); Operalexikon (1975); Verdi-operakalauz (1978); Miért szép századunk operája? (szerk., 1978).