# Novák István

(Szabadka, 1920. júl. 20.– ): színész. 1942-ben kezdte pályáját Szabadkán kardalosként, majd 1947-ig vidéken volt segédszínész. 1947-től 1977-ig, nyugdíjba vonulásáig a debreceni Csokonai Színház művésze volt. Sokoldalú színész, aki drámai és zenés darabok karakterszerepeit egyformán kiválóan alakította. Ábrázolásmódjára, szerepeinek értelmezésére a magas fokú realizmus volt jellemző. 1960-ban Jászai Mari-díjat, 1965-ben érdemes, 1975-ben kiváló művész kitüntetést kapott. F.Sz. Luka (Gorkij: Éjjeli menedékhely); Tiborc (Katona J.: Bánk bán); Szorin (Csehov: Sirály); Keszeg András (Sh.: Vízkereszt); Bódog (Szakonyi K.: Adáshiba); Lőrinc barát (Sh.: Rómeó és Júlia); Percsihin (Gorkij: Kispolgárok); Polonius (Sh.: Hamlet).