# Mátyás Jenő

(Nagyvárad, 1935– ): énekes (basszus). Tanulmányait Kolozsvárott, a Gheorge Dima Állami Konzervatóriumban végezte 1960-ban. A kolozsvári Állami Magyar Opera magánénekese. 1957-ben a főiskolák országos fesztiválján, 1962-ben Helsinkiben nyert elismerő oklevelet. Vendégszerepelt Jugoszláviában, Lengyelországban, Olaszországban. F.Sz. II. Fülöp (Verdi: Don Carlos); Koncsak kán (Borodin: Igor herceg); A kékszakállú herceg (Bartók B.: A kékszakállú herceg vára).