# Kisné, Polyák Erzsébet

(Újpest, 1916. aug. 19.– ): óvónő, festőművész. Napraforgó nevű bábegyüttesével 1970–1992 között számos sikert aratott hazai versenyeken és fesztiválokon. Főképp művészi bábuikkal tűntek ki. 1973-tól 1982-ig felnőtt bábtanfolyamokat is vezetett. Festményei, bábjai számos kiállításon szerepeltek. 1979-ben UNIMA-diplomát kapott. Könyvei: Bábjáték az óvodában (Mészáros V.-vel, 1970); Minibábszínház (1973); Mesevár (1987).