# Sinkó György

(Bp., 1923. júl. 20.– ): énekes (basszus). Tanulmányait a Zak-n végezte 1946–1953 között Závodszky Zoltán és Luigi Renzi irányításával. 1951–53-ban az Operaház ösztöndíjasa, 1953–1988 között a Szegedi Nemzeti Színház magánénekese. Repertoárja a Mozart-operáktól a 20. sz.-i művekig ível. Szerepeit igényesen formálja meg. 1966-ban Liszt Ferenc-díjat, 1976-ban érdemes művész kitüntetést kapott. F.Sz. Leporello (Mozart: Don Giovanni); Sarastro (Mozart: A varázsfuvola); Rocco (Beethoven: Fidelio); Sparafucile (Verdi: Rigoletto); Fülöp (Verdi: Don Carlos); Madarász Henrik (Wagner: Lohengrin); Ochs báró (R. Strauss: A rózsalovag); Kékszakállú herceg (Bartók B.: A kékszakállú herceg vára); Diocletian (Vántus I.: Aranykoporsó).