# színpadi szerzők világkongresszusa Budapesten

(1930): az 1930. máj. 28.–jún. 4. között rendezett kongresszus napirendje: 1. az előadások utáni szerzői honorárium (tantième) viszonossági alapon történő, kölcsönös ellenőrzése; 2. a szerzői jogi törvénykezés kérdései; 3. az új médiumok (hangosfilm, gramofon, rádió) szerzői joggal kapcsolatos problémái. A kongresszus szervezője a Magyar Színpadi Szerzők Egyesülete volt. A magyar küldöttséget Harsányi Zsolt vezette. A Színpadi Szerzők Világszövetsége elnökévé Heltai Jenőt választották meg.