# Csepeli Gyári Színház

(1919): a Fő u. 51. sz. alatti vendéglőben 1919. márc. 21-től júl. 21-ig, elsősorban a csepeli lőszergyár munkásainak és a gyárban állomásozó katonáknak játszó színház. Ig.-ja Halász Alfréd volt. Műsorát a vidéki kistárs.-ok repertoárjának megfelelően népszerű operettek (Kálmán Imre: A csárdáskirálynő), szm.-vek (Bródy Sándor: A tanítónő), vj.-ok (Molnár Ferenc: A doktor úr) alkották. – Ir. Szerényi S.: Látogatás a csepeli gyári színházban (Színházi Élet, 1919. 23. sz.).