# Kolozsváry Zsigmond

(Bánffyhunyad, 1899. máj. 19.–Párizs, 1983.): festő és bábművész. Sigismund Kolos-Vary néven is ismert. 1926-ban Párizsban telepedett le, ahol egyik alapítója és tervezője volt az Arc-en-Ciel bábegy.-nek. Merészen formabontó bábuival, különösen a kubista hatást mutató statikus manökenbábuival és groteszk figuráival aratott sikert (Divatbemutató, 1929; Figurák vására, 1930). Részt vett Madách Imre: Az ember tragédiájának 1937-es párizsi bábelőadásában, a kubista eszkimó szín tervezésével.