# Kiss Piroska, É.

(Bp., 1953. márc. 17.– ): szcenikus, díszlet- és jelmeztervező. 1976-ban szerezte diplomáját a Budapesti Műszaki Egyetem építészmérnöki karán. Ezután szcenikusként a kaposvári Csiky Gergely Színház tagja lett. Tervezőkhöz társult, és velük együtt, de önállóan is tervezett díszletet, bútort, kelléket, jelmezt. Más színházaknál – Szegedi Nemzeti, debreceni Csokonai – is dolgozott, 1987–1990 között a Radnóti Miklós Színház szcenikusa volt. Konstruktív színpadi térépítő és berendező. F.T. Gogol: A revizor; Zsótér S.: Utazás…; Móricz Zs.–Kocsák T.–Miklós T.: Légy jó mindhalálig.