# Kaszás Ildikó

(Bp., 1941. jan. 3.– ): táncosnő, koreográfus asszisztens. Az ÁBI-ben 1958-ban szerzett balettművész diplomát. Az Operaház tagja 1958 óta, 1971-től magántáncosa. 1959-től Seregi László állandó asszisztense, majd műveinek – Spartacus, A csodálatos mandarin, Sylvia, Rómeó és Júlia – világszerte betanítója. A Várnai Nemzetközi balettversenyen harmadik díjat kapott 1965-ben. Érdemes művész (1986). F.Sz. Balerina (Fokin: Petruska); Giselle (Lavrovszkij); Színésznő (Vojnonen: Párizs lángjai); Királykisasszony (Seregi L.: A fából faragott királyfi); Lucile Grahn (Dolin: Pas de quatre).