# Papp István

(?–?): színész, rendező, színigazgató. 1921-ben vándorolt ki az USA-ba. Az amerikai m. színházi világban Rátkai Márton 1921-ben megalakult Magyar Kultúrszínházában tűnt fel Fellegi Teri, Hatváry Károly és Nyikos Zsigmond társaságában. 1922–23-ban Rátkai újjászervezte társ.-át New York-i Magyar Színház néven. Papp István az új tagokkal bővült társ.-ban is szerepelt. Művészi igényessége ebben az egy.-ben alakult ki, Kacsoh Pongrác, Huszka Jenő, Lehár Ferenc, Tóth Ede és Molnár Ferenc műveit mutatták be. Játszott Tóth István New York-i Magyar Színpadán is. 1922–1930 között maga is szervezett országos turnékat. New York-i Népszínház néven bejárták a „Magyar Amerikát”. 1930-ban a New York-i Magyar Kamara Színházzal próbálkozott, amelyben az ig.-i teendők mellett rendezett is. F.R. Madách I.: Az ember tragédiája; Garvay A.: Benn az erdőben; Gárdonyi G.: A bor; Móricz Zs.: Sári bíró; Búzakalász; Molnár F.: A testőr, Az ördög; Szép E.: Aranyóra.