# Virányi Sándor; Kocsis

(Bonyhád, 1885–Bp., 1923. júl. 22.): színész. Pályáját 1903-ban Temesvárott kezdte a karban. Vidéki évek után – Kassa, Szeged – 1912. szept.-től a Vígszínházban, 1914-től Beöthy László színházaiban, elsősorban a Magyar Színházban szerepelt. 1921-ben az Apolló Kabaréban, 1921–1923 között a Renaissance Színházban játszott. Minden szerepkört betöltött. F.Sz. Juskievics tábornok (Bíró L.: Hotel Imperial); Básthy Gábor (Harsányi Zs.: Az őrgróf).