# Mátay Lívia

(Felsőgalla, 1932. júl. 4.– ): díszlettervező. A bp.-i Iparművészeti Főiskola díszlettervező szakán kapott diplomát 1955-ben. 1955–1959 között a Nemzeti Színház tervezője volt. 1959-től 1988-ig a televízióban dolgozott. Túlnyomórészt drámai műsorok tervezője. Olykor színházaknak (Ódry Színpad) is dolgozik. Jól bejátszható drámai tereket alakít ki. Kollektív kiállításokon többször szerepelt. Balázs Béla-díjas (1972), érdemes művész (1981). F.T. Mikszáth K.: A fekete város I–VII. (tévéfilm); Verdi: Falstaff; Beethoven: Fidelio.