# Vass Péter

(Bp., 1954. márc. 5.– ): színész. Pályáját 1974-ben kezdte a Nemzeti Színház Stúdiójában. A SzAk elvégzése után 1982-től egy évet a József Attila Színházban, kettőt a zalaegerszegi Hevesi Sándor Színházban játszott. Tagja volt a Rock Színháznak és a Miskolci Nemzeti Színháznak is. 1988-ban egyik alapítója volt a Palládium színházi műhelynek, melynek 1989 óta műv.-i vez.-je. Rendezéssel és írással is foglalkozik. 1983-ban az arezzói (Olaszország) Nemzetközi Színházi Fesztiválon a legjobb színészi alakítás díját kapta. F.Sz. Ottó (Katona J.: Bánk bán); Néró (Várkonyi M.–Miklós T.: Sztárcsinálók).