# István Mária

(Sepsiszentgyörgy, 1956. jún. 6.– ): színésznő. 1980-ban végzett a marosvásárhelyi Szentgyörgyi István Színművészeti Intézetben. Szülővárosának színházához szerződött, és tíz éven át sorra játszotta a műsorra tűzött darabok lírai színezetű főszerepeit. Kissé érdes, rekedtes hangja sokak véleménye szerint a hősnők modern felfogású megelevenítésének elengedhetetlen feltétele. F.Sz. Arabella (Sütő A.: Káin és Ábel); Auguste (Brecht: Dobok az éjszakában); Antigoné (Szophoklész); Janika (Békeffy I.–Stella A.); Beszegzett ég alatt c. Tamás Menyhért verseiből tartott önálló estet.