# Virágh József

(Debrecen, 1947. szept. 20.– ): színész. 1971-től a Fővárosi Operettszínház énekkarának tagja, és ma is ennek a színháznak a művésze. A SzAk-t 1980-ban végezte el. Igazi bonvivántípus. Többször szerepelt külföldön. F.Sz. Kukorica Jancsi (Kacsoh P.: János vitéz); Baracs mérnök (Szirmai A.: Mágnás Miska); Edvin (Kálmán I.: A csárdáskirálynő); Józsi (Lehár F.: Cigányszerelem); Falke (ifj. J. Strauss: A denevér); Mister X (Kálmán I.: A cirkuszhercegnő).