# Pándy Lajos

(Perbete, 1922. márc. 31.– ): színész. 1948-ban végezte el az Országos Színészegyesület színiiskoláját és a Belvárosi Színház tagja lett. 1951 óta A Magyar Néphadsereg Színházának, ill. a Vígszínháznak a művésze. Elsősorban karakterszerepeket játszik. Sokoldalú alkotó. Ír, műfordítással is foglalkozik. Lefordította Karel Čapek összes darabját, a Hašek Svejkjét is. A televízió és a rádió rendszeresen szerepelteti. 1967-ben Jászai Mari-díjat kapott. F.Sz. Richárd (Shaw: Az ördög cimborája); Balázs (Móricz Zs.: Nem élhetek muzsikaszó nélkül); Harry Heegan (O’Casey: Az ezüst kupa); Molnár (Illyés Gy.: Tiszták); Castel-Jolaux (Rostand: Cyrano de Bergercac); dr. Bradman (Coward: Vidám kísértet). Könyvei: A csodálatos menyegző (1977); Súgópéldány (1989).