# Kelmay Ilonka

(Losonc, 1898. jan. 15.–?): énekesnő. A Zak operatanszakát végezte el. Az 1922–23-as évadban a kolozsvári Magyar Színház tagja volt. Később külföldre szerződött, több országban aratott zajos sikereket. Kolozsvárott eljátszotta a Pillangókisasszony címszerepét; a Mignon címszerepét, Az álarcosbálban Améliát stb. Játszott Milánóban, a berlini Staatsoperben, Bécsben, a Volkstheaterben. 1928-ban vendégként fellépett a Városi Színházban. Külföldön legnagyobb sikereit a Turandot, a Zsidónő, a Pillangókisasszony c. operák címszerepeiben aratta.