# Szende Mária

(Iklad, 1915. nov. 23.– ): színésznő. Rákosi Szidi színiiskoláját végezte el, majd táncosnőként a Király Színházhoz szerződött. 1933–35-ben Debrecenben játszott, utána a Belvárosi Színház, ill. a Bárdos Artúr vezette Művész Színház tagja. 1943-ban a Pünkösti Andor-féle Madách Színházban játszott. A háború után több vidéki színház művésze volt. 1971-ben a Déryné Színház tagja lett. F.Sz. Zsuzsi (Kodolányi J.: Földindulás); Barbara őrnagy (Shaw); Warrenné (Shaw: Warrenné mestersége); Anya (Čapek: Fiaim); Kovácsné (Darvas J.: Szakadék).