# Új Kultúra Magyar Színház

fiatal színészekből álló társ. 1923. máj. 24-én a Renaissance Színházban Hasenclever Emberek c., ötfelvonásos, 40 képből álló, expresszionista drámáját mutatta be Baló Elemér, Vaszary Piroska, Könyves Tóth Erzsi, Gárdonyi Lajos, Makláry Zoltán szereplésével, Vaszary János rend.-ében. Szintén Új Kultúra Magyar Színház néven 1923. nov. 30-án a Belvárosi Színházban Gellért Lajos és Somlár Zsigmond Kvartett c. darabját Ürmössy Anikó és Vándory Gusztáv játszotta el.