# Anday Piroska

(Bp., 1903. dec. 22.–Bécs, 1977. okt. 20.): énekesnő (alt). Tanulmányait a Zak-n végezte, a hegedű tanszakon Hubay Jenő, az ének tanszakon Anthes György, a világhírű tenorista növendéke. 1920-ban a Városi Színházban Bizet: Carmen c. operájában aratott sikert. Még ugyanabban az évben debütált az Operaházban is. 1921-ben Franz Schalk javaslatára szerződtette a bécsi Staatsoper. 1961-ig kisebb megszakításokkal a Staatsoper tagja, de a világ számos operaszínpadán is szerepelt (Berlin–Staatsoper, Párizs–Nagyopera, London–Covent Garden). 1928-ban nagy sikerű koncertet adott a párizsi Salle Pleyelben. Mo.-on is gyakran vendégszerepelt. Hírnevet szerzett oratórium- és dalénekesnőként is. F.Sz. Brangäne (Wagner: Trisztán és Izolda); Carmen (Bizet).

ANDAY PIROSKA – Carmen (Bizet)