# Lantos Béla

(Vajdahunyad, 1905. ápr. 26.–Marosvásárhely, 1967. márc. 16.): színész. Bp.-en 1926-ban végzett a SzAk-n, ahol Lehotay Árpád és Nagy Adorján tanítványa volt. 1926–1952 között a kolozsvári, majd haláláig a marosvásárhelyi társ. tagja volt. 1954-től a marosvásárhelyi Szentgyörgyi István Színművészeti Intézet tanára is. A klasszikus és a jelenkori drámairodalom számos nagy szerepét játszotta el. Alakításait a lépésről lépésre haladó gondos lélektani felépítés, a drámai fordulópontok hangsúlyos kiemelése jellemezte. Időnként rendezett is. F.Sz. Sganarelle (Molière: A botcsinálta doktor); Rómeó, Mercutio (Sh.: Rómeó és Júlia); Solness (Ibsen: Solness építőmester); Lucifer (Madách I.: Az ember tragédiája); Kossuth (Illyés Gy.: Fáklyaláng).