# Hunyadkürti István

(Csorvás, 1946. aug. 13.– ): színész. Pályáját 1968-ban a Békés Megyei Jókai Színházban kezdte, majd 1970-ben a debreceni Csokonai, 1973-ban a kaposvári Csiky Gergely Színház szerződtette. 1976-tól egy-egy évig Miskolcon, Kaposvárott és Kecskeméten játszott. 1979-ben a Mafilm társ.-ához csatlakozott. 1986-tól két évig a szolnoki Szigligeti, 1988 óta pedig a Vígszínház tagja. Arckaraktere szélsőséges figurák megjelenítésére predesztinálja. Számos m. filmben szerepelt. F.Sz. Trepljov (Csehov: Sirály); Truffaldino (Goldoni: Két úr szolgája); Gyuri pincér (Szigligeti E.: Liliomfi).