# Győri Állami Bábszínház

1955-ben Szőnyi Kató vezetésével a budapesti Állami Bábszínház művészeiből alakult együttes. Külön állami támogatást sohasem kapott, a Kisfaludy Színház részlegeként működött és annak költségvetéséből tartotta fenn magát. Rövid fennállása alatt – a nehéz körülmények ellenére – határozott arculatot sikerült kialakítania, amely elsősorban a vásári bábjátékhagyományok nyomán született meg. Műsorán népmese-feldolgozások és a meseirodalom klasszikusai szerepeltek: János vitéz, Jancsi és Juliska, Szilágyi D.: Ezüstfurulya. A társ. 1958 tavaszáig működött, tagjai ezután visszatértek az újjászerveződő Állami Bábszínházhoz. – Ir. Selmeczi E.: Világhódító bábok (1986).