# Kibédi Ervin

(Bp., 1924. dec. 14.– ): színész. A Zak elvégzése után, 1951-ben A Magyar Néphadsereg Színházához került, 1957-től a Vidám Színpad tagja. Alkata, zenei képzettsége, fanyar humora elsősorban a csípős, ironikus hangvételű kabaré és vj.-i figurák eljátszására teszik alkalmassá. Hosszú évek óta játssza töretlen népszerűséggel Hacsek szerepét Vadnai László Hacsek és Sajó c. tréfasorozatában. Gyakori szereplője a filmgyárnak és a televíziónak is. Sok tucat kisebb kabarészerepet formált meg. A Boross Géza nevével fémjelzett kuplék hű tolmácsolója. Jászai Mari-díjas (1967), érdemes művész (1975). F.Sz. Jodelet (Rostand: Cyrano de Bergerac); Fiorillo (Rossini: A szevillai borbély); Much, igazgató (Pagnol: Topaze); Barranco (Pirandello–Gáspár M.: Velencei kékszakáll); Caballo felügyelő (Paso: Ön is lehet gyilkos). Könyvei: Kibédi-variációk (1989); Beszélgetések a papagájjal (1992).

KIBÉDI ERVIN