# Anthes György

(Hamburg, 1863. márc. 12.–Bp., 1922. febr. 23.): énekes, tenor. Apja karmester volt. Frankfurtban Julius Stockhausen, majd Milánóban C. Galiera tanították énekelni. Pályáját 1888-ban Freiburgban kezdte, ahol Maxként (Weber: A bűvös vadász) debütált. 1889–1902 között a drezdai opera vezető hőstenorja, egy évig a Metropolitan Opera, majd 1903–1913 között az Operaház énekese, ahol a legsikeresebb szerepkörének, Wagner hőstenor szerepeinek egyikében, Lohengrinként mutatkozott be. Száznál több szerepet tudott, megbízható, muzikális, kiváló játéktechnikával rendelkező művész volt. 1913-tól a Zak tanára, több neves énekes mestere, majd 1920-tól haláláig az Operaház főrendezője volt. F.Sz. Tannhäuser, Tristan, Parsifal (Wagner); Cavaradossi (Puccini: Tosca). F.R. Rékai N.: György barát.