# Pataky Miklós

(Bp., 1899. júl. 29.–Bp., 1949. máj. 22.): színész. Rózsahegyi Kálmánnál tanult. 1920–21-ben Makón kezdte pályáját. 1921–22-ben Újpesten, 1923–24-ben Győrben, 1925–26-ban Pécsett játszott, s rendezett. 1928–29-ben az Országos Művész Színház színésze és rend.-je, 1929–30-ban a Belvárosi, 1935-től 1940-ig a Magyar, 1940–41-ben a Magyar és Andrássy, 1941–42-ben az Andrássy, 1942–43-ban a Fővárosi Operett-, 1943–44-ben az Új Magyar Színház tagja volt. 1945-ben a Nemzeti Színházhoz szerződött. 1946-ban a Béke, 1948-ban a Művész Színházban lépett fel. Számos markánsan megformált karakterszerepben nyújtott emlékezetes alakítást. Több filmben is szerepelt. F.Sz. Brabantio (Sh.: Othello); János gróf (Sh.: Sok hűhó semmiért); Kalmár (Vörösmarty M.: Csongor és Tünde); Cokane (Shaw: Szerelmi házasság).