# Blanár György

(Zagyvaróna, 1922. szept. 25.–Bp., 1981. júl. 22.): szcenikus, díszlettervező, építészmérnök. 1946-tól az Operaházban dolgozott mint Oláh Gusztáv szcenikai asszisztense. 1948–1959 között az operai műtermek vezetője. Ezután a Pécsi Nemzeti Színház tervezője, majd a Madách Színház mérnöke és a győri Kisfaludy Színház szcenikusa. Konstruktív színpadépítés, berendezés, finom karakterformálás jellemezte művészetét. F.T. Suchon: Örvény; Mascagni: Parasztbecsület; O’Neill: Amerikai Elektra; Sh.: Ahogy tetszik.