# Meller András

(Bp., 1946. aug. 26.– ): díszlettervező, belsőépítész. A bp.-i Iparművészeti Főiskolán belsőépítészként végezte tanulmányait 1974-ben. 1977-ig belsőépítészi munkát végzett, közben Győrött, Miskolcon és Szolnokon vendégként díszletet is tervezett. Mindezt folytatva 1980–1983 között a győri társ. díszlettervezője volt, s közben ill. utána tervezett más – József Attila Színház, Játékszín, Rock Színház, Népszínház – társ.-oknak is. Színpadképeit határozott vonalvezetés, gondolati-érzelmi kifejezőerő jellemezte. F.T. Brecht: Kurázsi mama; Markó I.: A szamuráj; Bernstein: West Side Story.