# Rott Ferenc

(Bp., 1901–Argentína, 1948): színész. Rott Sándor fia. 1920-ban Rákosi Szidi színiiskoláját végezte el. 1922–1925 között a Blaha Lujza, 1925–26-ban a Városi Színház, 1926–27-ben a Royal Orfeum tagja volt. 1927–28-ban a Komédia műv.-i ig.-jaként működött. 1929–30-ban a Fővárosi Művész Színház tagja volt. 1929-ben a Talkie Kabaréban is fellépett. Az 1930-as években Berlinben, később Argentínában élt. Népszerű táncoskomikus és tánctanító volt. Berlinben közreműködött az Ábrahám Pál-operettek színre vitelében. F.Sz. Liederhoffer Loisl (Czober K.: Szép asszony kocsisa); Süket (Caryll: A rózsalány); Dr. Vondracsek Tivadar (Ascher: Hejehuja báró).