# Bánhidy József

(Arad, 1888. jún. 11.–Miskolc, 1973. jún. 12.): színész. Pályáját 1908–09-ben Aradon kezdte, 1910–11-ben Győrött, 1911–12-ben Pécsett, 1912–13-ban Zomborban, 1913–1915 között ismét Pécsett, 1919-ben a Madách Színházban, azután Miskolcon, 1920–21-ben Debrecenben játszott. 1922. dec.-ben a Renaissance Színházhoz szerződött, de csakhamar az Apolló Kabaré, majd a Royal Orfeum tagja lett. Ezután ismét vidéken, 1939–40-ben Kardoss Géza társ.-ában, 1940-től 1968-ig Miskolcon működött. Kezdetben zenés darabokban, revükben, kabarékban lépett fel, később epizódszerepeket formált meg. F.Sz. Mikhál bán (Katona J.: Bánk bán); Első sírásó (Sh.: Hamlet); Vackor (Sh.: Szentivánéji álom).