# Horváth István, ifj.

(Bp., 1922., febr. 19.–Bp., 1941. okt. 17.): rendező. Mint középiskolás diák a sárospataki református kollégium angol tagozatán több színdarabot rendezett. 1940-től a szegedi egyetem magyar–francia szakos hallgatója volt. Megszervezte a Szegedi Egyetemi Ifjúság Színjátszó Társaságát, és az ő rendezésében adták elő Sh.: Hamlet c. művét a szegedi színházban, majd Kolozsvárott is. A második zsidótörvény után öngyilkos lett szerelmével, Tóth Katával, aki Gertrud szerepét játszotta a Hamletben. Könyve: Örök színház (1942).