# Rab István

(Bp., 1932– ): táncos, koreográfus. Nádasi Ferenc növendéke volt, majd 1948–1953 között az Operaház táncosa. Kiváló technikájú táncművész, aki mind a klasszikus, mind a félkarakter szerepkörben sikereket aratott. Fél évig Leningrádban tanulmányúton járt. 1953-ban Nyugat-Európába távozott, a London Festival Balletnél táncolt, majd az USA-ba ment, s főként szórakozóhelyeken lépett fel, majd feleségével, Kováts Nórával balettiskolát nyitottak. Kossuth-díjas (1953). F.Sz. Herceg (Messzerer: A hattyúk tava); Ferenc (Harangozó Gy.: Coppélia); Fabáb (Vashegyi E.–Rab I.: A fából faragott királyfi); főszerep (Nádasi F.: A rózsa lelke).