# Dobai Vilmos

(Bp., 1928. dec. 16.– ): rendező. 1952-ben végezte el a SzAk-t, majd a kecskeméti Katona József, 1954-től 1956-ig a Szegedi Nemzeti Színház rend.-je volt. 1957–1962 között a Pécsi Nemzeti Színház rend.-jeként, 1962-től 1974-ig pedig főrend.-ként dolgozott. 1975-től a Magyar Rádióban rend., 1985-től főrend. 1961-ben a bp.-i Egyetemi Színpad egyik alapítója volt. Művészetét az emberábrázolás hitelességének igénye jellemzi. 1966-ban Jászai Mari-díjat, 1988-ban érdemes művész kitüntetést kapott. F.R. ifj. J. Strauss: A denevér; Gogol: A revizor; Molière: Tartuffe; Schiller: Ármány és szerelem; Kacsoh P.: János vitéz; Hugo: A királyasszony lovagja; Molnár F.: Olympia; Sh.: III. Richárd, Hamlet; Csehov: Három nővér; Williams: A vágy villamosa; Mitterer: Szibéria.