# Baloghné Makriovszki Erzsébet; Eliza

(?–?): színésznő. Balogh János színész felesége. 1830–1845 közötti fellépéseiről vannak adataink. Alacsony termete ellenére hősnőket játszott, főként a férje igazgatta kisebb vándortárs.-okban. Énekes szerepekben is fellépett. F.Sz. Marcsa (Hirschfeld: Tündérkastély Magyarországon); Metta (Birchpfeiffer: Bársonycipő); Júlia (Gombos I.: Az esküvés); Szapáryné (Birchpfeiffer: Szapáry Péter).