# Tolnay Andor

(Torontálszécsény, 1895. dec. 29.–Lavocsne, 1943. jan. 18.): színész, színházigazgató. 1920-ban végezte el az Országos Színészegyesület színiiskoláját, s vidékre került. Karcag, Székesfehérvár, Kolozsvár után 1924–25-ben a Fővárosi Operettszínházban, 1927–1931 között Szegeden szerepelt. Játszott a Király Színházban (1928, 1930, 1932), a Városi Színházban (1932–33), a Budai Színkörben (1932) is. 1933-tól ig. volt. 1938-ig a Sopron–Székesfehérvár–Szombathely kerületben, majd mint cseretárs.-i ig. Kassa, Miskolc, Debrecen, Szeged színházaiban szerepelt. 1941-ben cseretárs.-a Tábori Színházzá alakult. Együttesét 1942 nov.-ében az orosz frontra vezette. Színészként elsősorban operettekben volt sikeres. A vidéki színészet színvonalának emeléséért Signum Laudist kapott (1940). F.Sz. Sándor (Zerkovitz B.: Eltörött a hegedűm); Koltay László (Ábrahám P.: Viktória); Huszárezredes (Erdélyi M.: Fehérvári huszárok).