# Vadász Zoltán

(Csákigorbó, 1926. júl. 22.–Kolozsvár, 1989. nov. 19.): színész, előadóművész. Egy évet végzett a kolozsvári Magyar Művészeti Intézetben, majd kényszerű megszakítás után, 1951-ben Sepsiszentgyörgyön kezdte pályáját. 1956–1960 között a nagyváradi, majd 1987-ig, nyugdíjazásáig a kolozsvári Állami Magyar Színház tagja volt. Nagyformátumú eredeti tehetség, aki a dráma valamennyi műnemében és számos színjátéktípusban kiemelkedő teljesítményekkel tette emlékezetessé nevét. Lényéből elemi erő áradt, s ez játékosságával párosulva színessé, változatossá tette alakításait. Pódium-műsoraiban főként lírai hangulatokat festő, csengő-bongó költemények előadására vállalkozott. F.Sz. Rica Venturiano (Caragiale: Zűrzavaros éjszaka); Alekszej (Visnyevszkij: Optimista tragédia); Kopjáss (Móricz Zs.: Rokonok); Hephaisztosz (Eftimiu: Prométheusz); dr. Stockman (Ibsen–Miller: A nép ellensége); Vincze (Bálint T.: A sánta angyalok utcája); Nagelschmidt (Sütő A.: Egy lócsiszár virágvasárnapja); Luka (Gorkij: Éjjeli menedékhely).

VADÁSZ ZOLTÁN