# Heltai Árpád

(?–Cleveland, 1915): színész, rendező, az első amerikai m. színházigazgató. 1904. máj. 7-én műkedvelők mutatták be Herczeg Ferenc: Ocskay brigadéros c. színművét a New York-i Manhattan Lyceumban. A színlapon Ujfalussy Ferenc és Miskolczy Henrik mellett Heltai neve is megtalálható. Ő teremtette meg a m. hivatásos színjátszást Amerikában. Kiváló szervező volt, az egyletek tagjaiból amatőr színjátszókat és színházi törzsközönséget nevelt. 1905-ben Rédey István színtárs.-ában játszott, majd 1906-ban saját társ.-ot alakított hivatásos színészekből. Az első Állandó Magyar Színház ig.-ja lett. Kizárólag a tehetség, a játéktudás volt az értékmérő társ.-ának megszervezésében, ezért a Heltai-társulat neve fogalommá vált. 1913-ban Mo.-ról hozott új színészeket (Kassay Rózsi, Heltay Miklós, Pataky Béla, Mártonfalvy György) és sikeres darabokat, főleg népszínműveket adtak elő. Tehetséges rend.-ivel (Erdélyi Emil, Juhász Pál, Karacs Imre) változatos repertoárt állított össze. Előadásaik telt házakat vonzottak. Bérelt színháztermekben játszottak (Manhattan Lyceum, Progress Hall, Yorkville Casino, Webster Hall). Heltai terve, hogy egy állandó m. kőszínházat alapítson, nem valósulhatott meg. Fiatalon, baleset következtében halt meg. F.R. Gerő K.: Az uzsai gyöngy; Molnár F.: Az ördög; Kacsoh P.: János vitéz; Csiky G.: A nagymama; Huszka J.: Gül Baba, Bob herceg; Szigligeti E.: A cigány; Lehár F.: A víg özvegy; Lengyel M.: Tájfun; Géczy I.: Amit az erdő mesél...

HELTAI ÁRPÁD