# Csergőffy László

(Nyárádszereda, 1944. aug. 22.– ): színész. 1968-ban végzett a marosvásárhelyi Szentgyörgyi István Színművészeti Intézetben és Sepsiszentgyörgyre szerződött, ahol 22 éven keresztül főként hősi és lírai szerepeket játszott. 1990-től a Marosvásárhelyi Nemzeti Színház m. tagozatának tagja. F.Sz. Orlando (Sh.: Ahogy tetszik); Thomas (Vallejo: Az alapítvány); Tipătescu (Caragiale: Az elveszett levél); Valentine (Shaw: Sosem lehet tudni).