# Szakács Árpád

(Bp., 1888. máj. 22.–?): színész. 1905-ben lépett a színipályára. 1911-től 1913-ig Debrecenben, 1913–14-ben Pozsonyban és Sopronban, 1914–1917 között ismét Debrecenben szerepelt. 1919-től Erdélyben működött: 1924–1928 között Fehér Imre, 1928–29-ben Gáspár Jenő egy.-ében, 1929–30-ban a nagyváradi társ.-ban játszott. 1930-ban a marosvásárhelyi–brassói színikerület műv.-i ig.-ja lett. További sorsát nem ismerjük. Jellemfigurákat formált meg. F.Sz. Házmester (Nagy E.: A miniszterelnök); Kónya (Tóth E.: A falu rossza); Rudolf (Molnár F.: Farsang).