# Hettyey Aranka; Stettner

(Bp., 1876. márc. 9.–Bp., 1953. febr. 2.): színésznő. 1897-ben Horváth Zoltán színésziskolájába járt. Dobó Sándor szerződtette Székesfehérvárra, de 1897-ben a Magyar Színházban aratott átütő sikert. Innen még az ősszel a Vígszínházhoz hívták szalonszínésznőnek. Később Pozsonyban, 1902–05-ben Szegeden, 1907-től Kolozsvárott játszott. 1914-ben a Nemzeti Színház szerződtette, de nagyobb vidéki városainkban is fellépett. 1924-től 1941-ig a SzAk drámai tanszék tanára, 1927-től a Nemzeti Színház örökös tagja volt. Bár modern darabokban is sikert aratott, de inkább klasszikus hősnőket formált nagy tehetséggel. Jászai Mari utódaként egy ideig korszerűbb hangvételű tragika volt. 1935-ben visszavonult a színpadtól, bár 1937-ben még egy szerepre a Művész Színház szerződtette. F.Sz. Elektra (Bornemissza P.: Magyar Elektra); Gertrudis (Katona J.: Bánk Bán); Goneril (Sh.: Lear király); Éva (Madách I.: Az ember tragédiája); Lady Macbeth (Sh.: Macbeth); Irina (Csehov: Sirály).