# Paulovics László

(Szatmárnémeti, 1937. aug. 15.– ): díszlet- és jelmeztervező. Kolozsvárott végzett 1961-ben a Ion Andreescu Képzőművészeti Intézetben. Egy ideig a nagybányai, majd a szatmárnémeti egy. díszlet- és jelmeztervezője volt. Könnyedség, játékos megoldások jellemzik legjobb munkáit. 1987 óta Németországban él. F.T. Miller: Pillantás a hídról; Osborne: Dühöngő ifjúság; Goldoni: Velencei hármasikrek; Csehov: Sirály.