# rendezés

a színházi előadást előkészítő, annak egységét létrehozó művészi alkotófolyamat. Legfontosabb szakaszai: a rend.-i koncepció kialakítása és rögzítése, a színpadi szöveg meghatározása, a szereposztás, a próbafolyamat és a párhuzamos technikai előkészületek megszervezése, összehangolása, a próbák levezetése során a színpadi összjáték kidolgozása, végül a létrehozott műalkotás, a színházi előadás bemutatása a közönségnek. – Ir. L. Moussinac: Kézikönyv a rendezésről (1962); Mályuszné Császár E.: Adatok a magyar rendezés történetéhez a 19. sz. második felében (1963); Hevesi S.: Az előadás, a színjátszás, a rendezés művészete (1965); Staud G.: A rendezés titkai (1967); Huszár K.: Operarendezés (1970); A. Efrosz: Szerelmem, a próba (1981).