# Sós Anna

(Bp., 1933. márc. 8.– ): táncos, táncpedagógus, műsorszerkesztő. Szaktanulmányait Duka Margit mozdulatművészeti iskolájában kezdte. 1951–1955 között a SzAk koreográfus-táncpedagógus tagozatán tanult és kapott diplomát. 1957–1964 között a Duna Művészegyüttes táncosa, utána szakpedagógusként működött. 1971-től a Magyar Televízió munkatársa, számos táncművészeti felvétel, ill. adás szerk.-je. F.M. Szép magyar tánc (tv-sorozat).